TIKOS KÖZSÉGI ÖNKORMÁNYZAT 
KÉPVISELŐ-TESTÜLETÉNEK

13.számú

NYILVÁNOS ÜLÉS JEGYZŐKÖNYV

HATÁROZATAI

92/2011./XI.10./kt.határozat:



- 2011.november 10-i ülés napirendjének







   elfogadása

93/2011./XI.10./kt.határozat:                                 - Szerződés közös megegyezéssel történő
                                                                                      felbontásához hozzájárulás

94/2011./XI.10./kt.határozat:



- Játszótér kivitelezésre beérkezett ajánla-







   tok megismerése

95/2011./XI.10./kt.határozat:



- Játszótér beruházás kivitelezőjének kivá-







   lasztása, szerződéskötésre felhatalmazás







   adása

96/2011./XI.10./kt.határozat:



- Szociális ellátottságról szóló beszámoló







   elfogadása

97/2011./XI.10./kt.határozat:



- 2012.évi belsőellenőrzési ütemterv elfo-







   gadása

Zárt ülésen:
98-100/2011./XI.10./határozat:


- Szociális kérelmek elbírálása

13.sz. 
J E G Y Z Ő K Ö N Y 

Készült a Tikos Községi Önkormányzat Képviselő-testületének 2011. év november  hó 10.    napján 8,30 órakor a Községháza épületében (Tikos, Iskola u.16.) megtartott   nyilvános üléséről.

Jelen vannak:  Kónya László polgármester



 Berta József képviselő



 Bogdán Géza képviselő



 Rajkai Istvánné képviselő



 Vida Józsefné alpolgármester

Tanácskozási joggal jelen van:   Török Csilla körjegyző

Kónya László polgármester köszönti a megjelenteket, megállapítja, hogy a testület ülése határozatképes, mert a megválasztott 5 fő települési képviselőből 5 fő jelen van. Az ülést megnyitja. Javaslatot tesz a tárgyalandó napirendi pontokra. 

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

92/2011./XI.10./kt.határozat:
Tikos Község Önkormányzatának Képviselő-testülete a 2011.november 10-i ülésén az alábbi napirendet tárgyalja:

Napirend:
1.) Játszótér kivitelezésére kötött szerződés közös megegyezéssel történő felbontása
Előadó: Kónya László polgármester

2.) Játszótér beruházás kivitelezőjének kiválasztása, szerződéskötésre felhatalmazás
adása
Előadó: Kónya László polgármester

3.) Szociális ellátottságról szóló beszámoló elfogadása

Előadó: Török Csilla körjegyző
      4.). 2012.évi belső ellenőrzés ütemterv elfogadása

Előadó: Kónya László polgármester

5.) Egyéb ügyek

Határidő: azonnal

Felelős: Kónya László polgármester

1.)Napirend tárgyalása
Játszótér kivitelezésére kötött szerződés közös megegyezéssel történő felbontása

Előadó: Kónya László polgármester

(Az írásos előterjesztés jelen jkv. mellékletét képezi.)
Kónya László:
Mint az a testület előtt is ismert az önkormányzat pályázatot nyújtott be a községben játszótér létesítésére. Szerződés került megkötésre a kivitelezési munkálatokra a BAUBLE Építőipari Kereskedelmi és Szolgáltató Kft.-vel, azonban jelezte a kivitelező, hogy közös megegyezéssel szeretné ha a szerződés megszüntetésre kerülne. Javasolja a testületnek, hogy járuljon hozzá a közös megegyezéssel történő megszüntetéshez.

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

93/2011./XI.10./kt.határozat:

Tikos Község Önkormányzatának Képviselő-testülete az Önkormányzat és a BAUBLE Építőipari és Szolgáltató Kft ,Gyermek tér 5. fszt.326) között, az önkormányzat által az EMVA Falumegújításra és – fejlesztésre megnyert pályázata szerint a játszótér/park kivitelezési munkálatokra 2011.én június 7-én létrejött Kivitelezői-Fővállalkozói szerződés közös megegyezéssel történő megszüntetéséhez hozzájárul.
Határidő: azonnal

Felelős: Kónya László polgármester
2.)Napirend tárgyalása

Játszótér beruházás kivitelezőjének kiválasztása, szerződéskötésre felhatalmazás
adása
Előadó: Kónya László polgármester

(Az írásos előterjesztés jelen jkv. mellékletét képezi.)

Kónya László polgármester:
Az előző napirend keretében tárgyalta a testület a játszótér kivitelezésére létrejött kivitelezői-fővállalkozói szerződés közös megegyezéssel történő felbontását.

Mivel ezt már korábban jelezte a vállalkozás, hogy szeretné a szerződést közös megegyezéssel megszüntetni, a projekmenedzseren keresztül beszerzésre került 3 árajánlat kivitelezési munkákra.

Három ajánlat érkezett:

1.) KSL Consulting Kft. (3600 Ózd, Roób József u.7.) bruttó: 5.146.699.- Ft

2.) Mátrapark Kft. (3261 Abasár, Május 1. út 10.) bruttó: 6.081.875.- Ft

3.) Credit-Inform Kft. (3525 Miskolc, Kis-Hunyadi út 2. 2/1) bruttó: 5.554.000.- Ft

A három ajánlat közül a legkedvezőbb ajánlatot a KSL Consulting Kft. adta, javasolja, hogy a testület a játszótér beruházás kivitelezésre a legalacsonyabb ajánlatot válassza ki, figyelembe véve a pályázaton elnyert összeget. Amennyiben a testület a kivitelezőt kiválasztja, úgy kéri, hogy hatalmazza fel a szerződés megkötésére.

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

94/2011./XI.10./kt.határozat:

Tikos Község Önkormányzatának Képviselő-testülete az EMVA pályázat keretében a Falumegújításra és – fejlesztésre megnyert pályázata szerint a játszótér/park kivitelezési munkálatokra beérkezett 3 árajánlatban:

1.) KSL Consulting Kft. (3600 Ózd, Roób József u.7.) bruttó: 5.146.699.- Ft

2.) Mátrapark Kft. (3261 Abasár, Május 1. út 10.) bruttó: 6.081.875.- Ft

3.) Credit-Inform Kft. (3525 Miskolc, Kis-Hunyadi út 2. 2/1) bruttó: 5.554.000.- Ft

foglaltakat megismerte, megtárgyalta.

Határidő: azonnal

Felelős: Kónya László polgármester

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

95/2011./XI.10./kt.határozat:
Tikos Község Önkormányzatának Képviselő-testülete az EMVA pályázat keretében a Falumegújításra és – fejlesztésre megnyert pályázata szerint a játszótér/park kivitelezési munkálatokra beérkezett 3 árajánlatban foglaltak közül, a legkedveazőbbet, KSL Consulting Kft. (3600 Ózd, Roób József u.7.) bruttó: 5.146.699.- Ft által benyújtottat választja. Felhatalmazza a polgármestert a vállalkozói szerződés aláírására.

Határidő: azonnal

Felelős: Kónya László polgármester
3.)Napirend tárgyalása

Szociális ellátottságról szóló beszámoló elfogadása

Előadó: Török Csilla körjegyző
(Az írásos előterjesztés jelen jkv. mellékletét képezi.)

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

96/2011./XI.10./kt.határozat:
Tikos Község Önkormányzatának Képviselő-testülete a község szociális ellátottságáról szóló beszámolót megismerte, megtárgyalta, azt elfogadja.

Határidő: azonnal

Felelős:   Török Csilla körjegyző

4.)Napirend tárgyalása

2012.évi belső ellenőrzés ütemterv elfogadása

Előadó: Kónya László polgármester
(Az írásos előterjesztés jelen jkv. mellékletét képezi.)

Kónya László polgármester:

Az előterjesztés a Marcali Kistérség Többcélú Társulása által elkészített belső ellenőrzési terv. 38 település tartozik a Marcali kistérséghez, ebből Marcali város is. A kiküldött anyagból látszik, hogy 2 fő belső ellenőr végzi a munkát, az ütemterv alapján be van osztva, hogy a 2012.évben melyek azok az önkormányzatok, amelyet az ütemterv alapján ellenőrzik. Minden évben mindegyik önkormányzat ebbe nem kerül bele, ha azonban a testület kéri, hogy belső ellenőrzést, akár célvizsgálatot kér, akkor kérelemre a Marcali Kistérség Többcélú Társulása ezt soron kívül elvégzi. A Társulási Tanács elnökének a kérése, hogy az ütemtervet a képviselő-testület hagyja jóvá, mivel a a társulási tanács ülésén is tárgyalják, úgy válik hatályossá, ha ezt minden képviselő-testület elfogadja.

Az ellenőrzési szempontok ismertetve vannak az anyagban. A belső ellenőrzést kötelező feladata az önkormányzatnak. Arra nincs anyagi lehetőség, hogy önálló belső ellenőrt foglalkoztasson az önkormányzat, mert annak a költségei magasak, ezért társulásban végzi, mert akkor a kistérségi társulás erre külön finanszírozást kap az államtól. Belső ellenőrt esetleg körjegyzőségi szinten lehetne foglalkoztatni. 

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

97/2011./XI.10./kt.határozat:

Tikos Község Önkormányzatának Képviselő-testülete az Önkormányzat 2012.évi belső ellenőrzésével a Marcali Többcélú Kistérségi Társulást bízza meg a társulási megállapodás alapján, a 2012.évi – Társulási Tanács által jóváhagyott – belső ellenőrzési ütemtervet jóváhagyja.

Határidő:  azonnal

Felelős: Kónya László polgármester

5.)Napirend tárgyalása
Egyéb ügyek

5.1. Berta József képviselő hozzászólása
Berta József képviselő:

A tavalyi évben lehetőség volt a tikosi rászoruló embereknek arra, hogy az Önkormányzat és az Erdészet között együttműködés alapján szedjék a fát a téli fűtésük megoldásához az erdőben. Sajnos nem egészen úgy alakultak a dolgok, ahogy az tervezve volt, ugyanis sokan akik szedtek fát, tovább értékesítették olyannak, aki igazából nem volt rászorulva, már onnan a helyszínről, ahol összeszedték, így nem oldódott meg a fűtése ténylegesen annak, aki rászorult volt. Az idei évben ha lesz ilyen faszedési lehetőség, akkor másképpen kell megoldani a szedést, csak az kaphasson fát, aki ténylegesen rászorult.

Kónya László polgármester:

Az Erdészet tavaly szólt faszedés ügyében, hogy 8 embernek lenne lehetősége a faszedésre, akinek tényleg nincs fája. Ténylegesen nem működött ez a dolog, mert egymás között adták vették a fát. A faszedési jogot az önkormányzat kapja meg. 28.000.- Ft a faszedési költség. 22.000.- Ft/m3 volt a fa ára, ennyit fizetett az önkormányzat. Aki eladja az általa rászorultsági alapon szedett fát, az fizesse ki ezt az összeget. Ha a jövőben lesz faszedési lehetőség, aki eladta idegennek a fát, azt az embert ne vonja be a testület a faszedési programba.
5.2. Zárt ülés elrendelése

A képviselő-testüelt egyhangúlag a továbbiakban tárgyalandó ügyekre – jellegük miatt – zárt ülést rendel el.

k.m.f.t.

Kónya László 









Török Csilla
polgármester









körjegyző
